U-I-43/95
Natisni
Opravilna št.:
U-I-43/95
Datum odločitve:
1. 6. 1995
Objavljeno:
OdlUS IV, 55
ECLI:
ECLI:SI:USRS:1995:U.I.43.95
Akt:
Zakon o obrambi (Ur. list RS, št. 82/94) (ZObr), 1. in 2. odst. 109. čl.
Izrek:
Pobuda za oceno ustavnosti prvega in drugega odstavka 109. člena Zakona o obrambi se zavrže.
Evidenčni stavek:
Pobudnik izpodbija prehodne določbe o uporabi Zakona glede zaposlovanja v Slovenski vojski s pogodbo o zaposlitvi za tiste pripadnike stalne sestave Slovenske vojske, ki so zaposleni ob uveljavitvi Zakona.
Ker se je pobudnik zaposlil v Slovenski vojski po uveljavitvi Zakona, izpodbijane prehodne določbe ne posegajo neposredno v njegove lastne pravice, pravne interese ali pravni položaj, zato ne izkazuje pravnega interesa za začetek postopka pred Ustavnim sodiščem.
Geslo:
Izkazani pavni interes pobudnika kot procesni pogoj za vložitev pobude pred Ustavnim sodiščem.
Strokovna izobrazba stalne sestave Slovenske vojske.
Pravna podlaga:
Zakon o Ustavnem sodišču (ZUstS), 24.in 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Silvo Tratar, Koper
Datum vloge:
27. 3. 1995
Vrsta odločitve:
sklep
Vrsta rešitve:
zavrženje
Dokument:
US17461
Dokument v PDF obliki:
U-I-43-95.pdf
114 KB
Prenesite datoteko
U-I-43/95
1.6.1995
S K L E P
Ustavno sodišče je v postopku za preizkus pobude Silva Tratarja iz Kopra na seji dne 1.6.1995
s k l e n i l o:
Pobuda za oceno ustavnosti prvega in drugega odstavka 109. člena Zakona o obrambi (Uradni list RS, št. 82/94) se zavrže.
Obrazložitev
Pobudnik izpodbija prehodno zakonsko določbo o ureditvi zatečenega stanja ob spremembi pogojev za zaposlovanje v vojski. Ureditev velja za tiste že zaposlene, ki ne izpolnjujejo pogojev izobrazbe po novi zakonodaji, in jim priznava izpolnjevanje izobrazbenega pogoja, če so bili na dan 18.7.1991 pripadniki TO in so imeli 15.1.1995 najmanj 15 let zavarovalne dobe, oziroma jim daje rok 10 let za pridobitev manjkajoče stopnje splošne izobrazbe, če 15.1.1995 niso imeli najmanj 15 let zavarovalne dobe.
Pobudnik smatra tako ureditev za diskriminatorno do tistih pripadnikov vojske, ki imajo ustrezno stopnjo zahtevane izobrazbe, na drugi strani pa jo šteje za neupravičen privilegij za tiste, za katere izpodbijana določba velja. Po njegovem mnenju je taka ureditev v neskladju s tretjim odstavkom 49. člena Ustave (svoboda dela).
Po določbi 24. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsakdo da pisno pobudo za začetek postopka za oceno ustavnosti zakona, če izkaže svoj pravni interes. Pravni interes je po določbi drugega odstavka navedenega člena podan, če zakon, katerega oceno pobudnik predlaga, neposredno posega v njegove pravice, pravne interese oziroma pravni položaj.
Pobudnikova splošna navedba, da so delavci Slovenske vojske, ki morajo izpolnjevati posebne pogoje glede strokovne izobrazbe, diskriminirani v primerjavi s tistimi, ki so bili zaposleni v Teritorialni obrambi 18.7.1995 in imajo dovolj delovne dobe, ne izkazuje njegovega lastnega, osebnega pravnega interesa v smislu navedene določbe ZUstS. Pobudnikov pravni položaj in njegove pravice se tudi ob morebitni razveljavitvi izpodbijanih zakonskih določb ne bi v ničemer spremenili - slejkoprej mora izpolnjevati predpisane pogoje strokovne izobrazbe za poklicno delo v vojski.
Ker pobudnik ne izkazuje svojega pravnega interesa, ki je predpisan kot procesni pogoj za začetek postopka pred Ustavnim sodiščem, je bilo treba njegovo pobudo zavreči.
Ustavno sodišče je sprejelo ta sklep na podlagi 25. člena v zvezi s 24. členom ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek